
1. Predgovor 


Gospodarenje otpadom na ekološki način počiva na hijerarhiji mjera kojima 
se prvo nastoji maksimalno smanjiti količina stvaranog otpada i njegova 
„problematičnost", potom se nastoji maksimalno upotrijebiti / reciklirati otpad koji je 
ipak nastao, a tek se na kraju ono što se nikako nije moglo ni spriječiti, ni upotrijebiti, 
obrađuje / odlaže na okolišno najmanje škodljiv način. 

Promatrano organizacijski i tehnološki, odložiti / spaliti otpad mnogo je 
jednostavnije nego uspostaviti kulturu i sustav okolišno prihvatljivije proizvodnje i 
proizvoda, te odvojenog prikupljanja otpada. Ekološki ispravan pristup uključuje 
proizvođača otpada na sudjelovanje u njegovu zbrinjavanju, dakle uključuje kreatora 
problema u njegovo rješavanje. 

U osmišljavanju rješenja treba stalno imati na umu da cilj nije obrađivati i 
skladištiti otpad, nego izbjeći njegov negativan utjecaj na okoliš. To se najbolje 
postiže sprečavanjem nastanka otpada. Stoga, planirane mjere moraju unapređivati, 
a ne pogoršavati postojeće stanje. 

Nažalost, Plan gospodarenja otpadom u RH koji je nedavno usvojila Vlada, 
ne pridonosi unapređenju rješenja, jer je napravljen tako da zamagli, a ne da pokaže 
ispravan smjer u zbrinjavanju otpada. Plan kroz numeričke pokazatelje i 
deklarativno, ali ne i obvezujuće; opredjeljenjem za odvojeno prikupljanje otpada i 
recikliranje, zapravo iskazuje temeljno usmjerenje i pogodovanje spaljivanju otpada, 
što je u potpunosti neprihvatljivo. 

Nevladine udruge ovom brošurom žele lokalnoj upravi i građanstvu ukazati na 
ekološki ispravan način gospodarenja otpadom. Opisanim načinom riješit će se 
problem smeća ne samo na otocima, već i na kopnu, na mnogo jeftiniji način. 
Također, time će se Hrvatskoj osigurati i jedinstvena pozicija ekološke perjanice u 
svjetskim razmjerima, promovirajući na taj način i njezin nov turistički brend. 

Djelatnost zbrinjavanja otpada postala je unosan posao, usluga sa 
zajamčenom potražnjom, naročito kada stanje postane kritično, te joj, kao i svakoj 
gospodarskoj grani, odgovara što veće tržište i „što masovnija proizvodnja", dakle u 
konkretnom slučaju „što veća količina otpada". Zbog toga, razvoj ove gospodarske 
grane mora biti dobro promišljen i kontroliran, kako glad za profitom i privatni interesi 
ne bi prevladali nad općim interesom, održivim razvojem te brigom za zdravlje i 
okoliš. 


S obzirom na veličinu i broj stanovnika RH, postavlja se pitanje je li racionalno 
dozvoliti lokalnoj upravi slobodu odlučivanja o načinu zbrinjavanja otpada i izboru 
tehnologije? Ili bi Plan gospodarenja otpadom trebao propisati što treba raditi, 
predvidjeti raspisivanje državnog natječaja za najbolji sustav odvojenog prikupljanja i 
recikliranja, a lokalna uprava samo pripremiti vlastite planove s obzirom na 
specifičnost područja, količinu, vrstu otpada i si. Smatramo da aktualni smjer vodi u 
neracionalnost i brzo će se pokazati potreba unificiranja tehničkih zahtjeva i 

objedinjavanja planova (dok još nije kasno), kao što je to napravljeno u drugim 
segmentima državne uprave. 

Željko Šimunović, dipl.ing. 

2. Uvod 


Dobro je poznato kako je nagli prodor konzumerističkog i protrošačkog 
društva u središnju i istočnu Europu prouzročio krizu u pogledu zbrinjavanja 
otpada za koju su vlasti većinom bile nepripremljene, te do sada nisu poduzele 
odgovarujće korake da bi se taj problem i riješio. Do sada su divlja i legalna 
odlagališta bila najrašireniji način zbrinjavanja otpada u Republici Hrvatskoj. 
Osim što ružno izgledaju i ispuštaju neugodne mirise, odlagališta mogu 
izazivati i zagađenja podzemnih voda, tla i zraka. Čak i odlagališta koja su već 
sanirana i imaju zaštitne slojeve mogu početi propuštati onečišćene otpadne 
vode nakon nekog vremena. 

Pristupni fondovi Europske unije predstavili su poticaje vladama država da 
poduzmu čvrste korake u pogledu zbrinjavanja otpada, no u previše slučajeva vlade 
su ishitreno reagirale. Direktiva o odlagalištima otpada EU (1 999/31 /EC) vjerojatno 
je najvažniji zakonodavni dokument u tom području. 

Primarni cilj te direktive je zaustaviti odlaganje neobrađenog otpada na odlagališta 
komunalnog otpada, i to pogotovo biološki razgradivog otpada koji je većinski uzrok i 
subjekt procesa truljenja pod utjecajem nedostatka kisika unutar odloženog otpada. 
Direktiva je izazvala dvojake reakcije. S pozitivne strane to je vodilo ka efikasnijim 
poticajnim mjerama za recikliranje i kompostiranje, no s negativne strane ta je 
poruka bila nedorečena u pogledu problematike prevencije stvaranja otpada te je 
vodila ka «jednostavnijem» rješenju zbrinjavanja otpada - razmišljanju o spaljivanju 
istog u postrojenjima za termičku obradu. 1 Do tih situacija dolazi kad stranke koje 
zastupaju interese spalionica (projektanti i tehnički dobavljači) uspiju lokalne vlasti 
uvjeriti da je «termička obrada» zahtjev, odnosno jedino rješenje za otpad koje 
nalaže direktiva EU, što nije točno. Istina je da postoje jeftiniji i ekološki prihvatljiviji 
načini gospodarenja otpadom te njegova zbrinjavanja - koji su u potpunosti u skladu 
s direktivom. Recikliranje, kompostiranje, anaerobna digestija te mehaničko-biološki 
tretman prihvatljiviji su te se također i potiču u toj Direktivi. Ciljevi za smanjivanje 
količine organskog otpada koji treba odložiti mogu se u velikoj mjeri postići uz 
odvojeno sakupljanje i recikliranje odnosno kompostiranje papira, kartona, hrane i 
ostalog biološki razgradivog otpada. 


EU direktiva o odlagalištima otpada (1999/31/EC) 

Neke od važnijih odredbi: 

• Odlagališta moraju zbrinjavati inertni otpad koji nije opasan te opasni otpad. 
Ove različite vrste otpada ne smiju se miješati na istom odlagalištu (Art.6b-d). 

• Samo se prethodno obrađeni otpad smije odlagati na odlagališta (Čl. 6a). (To 

1 U svrhu izrade ovog rada, “spaljivanje” i «spalionica» bit će termini koje ćemo koristiti kao 
skraćenice za «termičku obradu komunalnog otpada« uključujući i energetsku oporabu otpada i 
pirolizu. 

se odnosi na procese kompostiranja, anaerobne digestije, mehaničko- 
biološkog tretmana ili najkontroverzniji od svih, proces termičke obrade). 

• U roku od 5 godina od donošenja ove legislative, količina biorazgradivog 
otpada koji se zbrinjava na odlagalištima mora se smanjiti na 75% od one u 
1995. godini, (referentna godina za praćenje realizacije postavljenih ciljeva za 
smanjenje udjela biorazgradivog otpada u komunalnom otpadu je 1997., za 
koju se procjenjuje da je proizvedeno 1.015.000 tona komunalnog otpada u 
RH; procjenjuje se da je 1997. proizvedeno 756.175 t biorazgradivog otpada). 
Također, moguće je da zemlje koje su do sada odlagale više od 80% svog 
biorazgradivog otpada odgode provedbu ove mjere za najviše 4 godine) 
(Čl.5.2) 

• U roku od 8 godina od donošenja ove direktive, količina biorazgradivog 
otpada koji se zbrinjava na odlagalištima mora se smanjiti na 50% od one u 
1995. godini. (Čl. 5.2) 

• U roku od 15 godina od donošenja ove direktive, količina biorazgradivog 
otpada koji se zbrinjava na odlagalištima mora se smanjiti na 35% od one u 
1995. godini. (Čl. 5.2) 

Potpuna direktiva može se pronaći na stranicama: 

http://europa.eu. int/eur-lex/pri/en/oj/dat/1 999/M 82/M 821 999071 6en0001 001 9.pdf 


Direktiva EU o odlagalištima otpada zahtijeva smanjivanje količine i razine 
toksičnosti otpada koji se odlaže na odlagališta. Spaljivanje otpada smanjuje 
volumen otpada koji se treba odložiti na odlagališta, no zapravo samo koncentrira 
toksičnost na ostatke koji nastaju spaljivanjem, te kao nusprodukt ispuštaju veliki 
spektar kemijskih spojeva u atmosferu. Ti spojevi uključuju i kancerogene spojeve 
poput dioksina i furana. Pepeo i ostatci nakon čišćenja vrećastih filtra nakon 
spaljivanja čine jednu trećinu količine spaljenog otpada, te uz postrojenje za 
termičku obradu otpada valja graditi i odlagalište opasnog (toksičnog) otpada. 

Dobra je vijest da sve više i više lokalnih vlasti zapravo shvaća kako je izbor između 
odlagališta otpada i spaljivanja zapravo nepošten. Odlagališta otpada moraju biti 
zadnji čin u procesu gospodarenja otpadom, te mnogi stručnjaci još uvijek 
raspravljaju o tezi da spaljivanje otpada uopće ne bi smjelo biti karakterizirano kao 
dio gospodarenja otpadom. Lokalne vlasti u gradovima diljem svijeta poput Buenos 
Airesa u Argentini, Canberre u Australiji i vlade Novog Zelanda usvojile su rezoluciju 
o nultoj točki nastanka otpada (Zero VVaste), obavezujući se da će učiniti sve što je 
moguće da izbjegnu odlaganje otpada. Također, mnogo se gradova i regija u svijetu 
uspješno kreće prema tom cilju na način da recikliraju više od 50% svog otpada. 
Danas je Hrvatska, u središnjoj i istočnoj Europi zasigurno daleko od tih brojki te je 
koncept “Zero VVaste” nešto što ima vrijednu viziju koju treba slijediti. 

Postizanje cilja “nula otpada” (Zero waste) zahtijeva promjenu razmišljanja. Ovaj 

priručnik pokazuje kako otpad nije neizbježan, te načine na koje se može postići 
“nula otpada” (Zero waste) u domaćinstvima. U hijerarhiji gospodarenja otpadom, 
gdje dominantnu ulogu igraju iznimno ekološke metode poput prevencije nastanka 
otpada koja je uz to na kraju i veoma isplativa, postizanje visokih ciljeva dokazano je 
moguće. 

Rješavanjem problema otpada i poticanjem društva na racionalnije korištenje 
materijala hvatamo se u koštac i s problemom iscrpljivanja neobnovljivih resursa. 
Samim time smanjuju se negativni učinci procesa obrade istih, stvaranja energije i 
«prljave» proizvodne industrije, jer što se manje otpada proizvodi, manje je sirovina 
potrebno za izradu novih proizvoda. 

Ovaj priručnik uglavnom predstavlja načine zbrinjavanja kućnog otpada koji je 
najvažnije područje koje lokalne vlasti u Hrvatskoj moraju na primjeren način riješiti. 


3. Trenutna važeća legislativa i legislativa u pripremi 2 

Pregled propisa koji uređuju gospodarenje otpadom u RH 


• Strategija gospodarenja otpadom Republike Hrvatske, NN 130/05 

• Zakon o otpadu, NN 178/04, 111/06 

• Zakon o potvrđivanju Baselske konvencije o nadzoru prekograničnog prometa 
opasnog otpada i njegovu odlaganju, NN - Međunarodni ugovori 3/1994 

• Uredba o kategorijama, vrstama i klasifikaciji otpada s katalogom otpada i 
listom opasnog otpada, NN 50/05 

• Uredba o nadzoru prekograničnog prometa otpadom, NN 69/06, 17/07 

• Uredba o uvjetima za postupanje s opasnim otpadom, NN 32/98 

• Uredba o jediničnim naknadama, korektivnim koeficijentima i pobližim 
kriterijima i mjerilima za utvrđivanje naknada na opterećivanje okoliša 
otpadom, NN 71/04 

• Pravilnik o gospodarenju otpadom, NN 23/07 

• Pravilnik o odlagalištima u postupku donošenja 

• Pravilnik o vrstama otpada, NN 27/96 

• Pravilnik o uvjetima za postupanje s otpadom, NN 123/97 i 112/01 

• Pravilnik o načinima i uvjetima termičke obrade otpada 47/07 

• Pravilnik o ambalaži i ambalažnom otpadu, NN 97/05, 115/05 


2 2 

Plan gospodarenja otpadom u Republici Hrvatskoj za razdoblje 2007. - 2015. godine - Nacrt, 

• Pravilnik o gospodarenju otpadnim gumama, NN 40/06 

• Pravilnik o gospodarenju otpadnim uljima, NN 124/06 

• Pravilnik o gospodarenju otpadnim baterijama i akumulatorima, NN 133/06 

• Pravilnik o gospodarenju otpadnim vozilima, NN 136/06 

• Pravilnik o gospodarenju električkim i elektroničkim otpadom NN 74/07 

• Pravilnik o gospodarenju medicinskim otpadom 72/07 

• Pravilnik o obliku, sadržaju i načinu vođenja očevidnika obveznika plaćanja 
naknade na opterećivanje okoliša otpadom, NN 120/04 

• Pravilnik o očevidniku pravnih i fizičkih osoba koje se bave djelatnošću 
posredovanja u organiziranju oporabe i/ili zbrinjavanja otpada i pravnih i 
fizičkih osoba koje se bave djelatnošću izvoza neopasnog otpada, NN 51/06 

• Pravilnik o mjerilima, postupku i načinu određivanja iznosa naknade 

vlasnicima nekretnina i jedinicama lokalne samouprave, NN 59/06 

• Pravilnik o načinu i rokovima obračunavanja i plaćanja naknada na 

opterećivanja okoliša otpadom, NN 95/04 

• Odluka o uvjetima označavanja ambalaže, NN 155/05, 24/06, 28/06 

• Odluka o dopuštenoj količini otpadnih guma koja se može koristiti u 

energetske svrhe u 2006., NN 64/06 

• Odluka o dopuštenoj količini otpadnih guma koja se može koristiti u 

energetske svrhe u 2007., NN 37/07 

Većina novodonesenih pravilnika veoma je pozitivno djelovala na odvojeno 
prikupljanje pojedinih vrsta otpada te se morfološki sastav otpada na odlagaštima 
mijenja iz dana u dan. Izraziti rezultati ostvareni su s ambalažnim otpadom poput 
PET, MET i alu pakiranja te pravilnikom o gospodarenju otpadnim gumama. 


4. Što se nalazi u našim kantama? 


Baza i početna točka za svaki program prevencije stvaranja otpada i strategije za 
ponovno korištenje resursa mora biti precizna analiza otpada koji se priprema za 
odlaganje. Tek onda se može sa sigurnošću odrediti koje prioritetne korake treba 
poduzeti. 


(primjer sastava otpada) 

Papir i karton 


23 % 



Mješani otpad 


15 % 


Stakl 


o 


Kuhinjski otpad 
41 % 


Plastika 

5 % 


Tekstil \ Metal 
2 % 3 % 


Meso/kosti 

3 % 


Grafikon prikazuje analizu sastava otpada nastalog u kućanstvima. U miješani otpad 
spadaju obično: pelene, baterije, papir koji nije moguće reciklirati i slično. Ovaj 
dijagram uvršten je u ovaj rad samo kao primjer, svaka jedinica lokalne uprave 
(općine, gradovi, županije) mora provesti slično istraživanje. Također, ovaj grafikon 
prikazuje da je prioritet za ovo područje odvojeno prikupljanje kuhinjskog organskog 
otpada te papira i kartona. 


Ako bi se organski otpad i papir koji se nalaze u sastavu otpada odvojeno sakupili, 
više od 60% otpada ne bi se trebalo zbrinuti na odlagališta otpada. Odvojeno 
prikupljanje stakla za recikliranje, metala, plastike i tekstila može eliminirati dodatnih 
20%, što dovodi do računice da se više od 80% otpada na području iz grafikona 1 . 
može zbrinuti na drugačiji način od odlaganja. Ovako visok rezultat ne postižu ni 
najsuvremenija postrojenja za termičku obradu otpada zbog toga što se 30% od 
količine otpada koji se spaljuje zapravo pretvara u pepeo, koji se poslije svejedno na 
neki način mora zbrinuti, na odlagalište opasnog otpada i na obična odlagališta 
(ovisno o razini toksičnosti). 

Izbjegavanje odlaganja 80% otpada zasigurno se ne postiže preko noći, no već je 
nekoliko gradova u svijetu postiglo visoke rezultate u izbjegavanju stvaranja otpada i 
postocima recikliranog materijala u nekoliko godina: 

• Grad Canberra u Australiji koji ima otprilke 320.000 stanovnika imao je cilj 
dostići nultu točku nastanka otpada (Zero waste) do 2010. godine, te je stopa 
recikliranja porasla sa 22% na 69% u periodu od 1993/94 do 2002/03, 
naravno bez korištenja termičke obrade otpada. 

• Grad San Jose U Kaliforniji (SAD) s otprilike 950.000 stanovnika reciklira više 
od 64% svog otpada. 

• Edmonton u Kanadi s otprilike 700.000 stanovnika trenutno reciklira otprilike 
60%, no u budućnosti se planira povećati taj postotak. 

• Seattle (SAD) je usvojio postotak od 60% recikliranog otpada kao cilj koji 
treba dostići do 2008. godine. Do 2002. godine Seattle reciklira 40% svog 
otpada. Najveći dobitak ove politike je da od 1995. do 2002. godine ukupna 
količina proizvedenog otpada nije porasla usprkos porastu broja stanovnika i 
zaposlenosti. 

• Nova Scotia, provincija u Kanadi, s otprilike 930.000 stanovnika uspjela je 
povećati postotak ponovne uporabe i odvajanja otpada na 46% do 2002. 
godine, također bez korištenja termičke obrade otpada. 

• Austrija reciklira i kompostira otprilike 56% svog otpada nastalog u 
kućanstvima. Austrija ne planira stati na ovome, te je već prepoznato na koji 
način odvojiti dodatne količine otpada. 

• Gradovi sa strategijom «nula otpada» - http://www.zwia.org/zwc.html 


tabela 2. Trenutni sastav otpada u RH 3 


Komponenta otpada 

mas %, 

kontinentalni dio 

mas %, 
priobalje 

mas %, 

srednja vrijednost 

mas %, 

biorazgradivi udio 

Kuhinjski i biootpad 

43,1 

41,0 

42,1 

74,5 

Papir i karton 

19,6 

20,3 

20,0 

Koža i kosti 

3,0 

3,1 

3,1 

Drvo 

1,3 

1,2 

1,3 

Tekstil 

7,8 

8,2 

8,0 

Staklo 

6,6 

7,0 

6,8 


Metali 

4,1 

4,0 

4,1 

Inertni 

1,5 

2,2 

1,9 

Plastika 

11,6 

12,3 

12,0 

Guma 

0,9 

0,5 

0,7 

Posebni 

0,4 

0,2 

0,3 


Iz tabele 2. vidi se kako je udio biološki razgradivog otpada na području Republike 
Hrvatske gotovo 3/4 ukupne količine. Velik dio tog otpada može se reciklirati i 
kompostirati. Ostalu četvrtinu sastava otpada moguće je reciklirati te napore treba 
uložiti u sustave gospodarenja otpadom koji će maksimizirati udio recikliranog i 
kompostiranog otpada. Otpad koji se ne odvoji na mjestu nastanka može se dodatno 
odvojiti u postrojenjima za mehaničku i biološku obradu. Kada bi ovaj sustav 
djelovao optimalno, ne bi bilo potrebe graditi postrojenja za energetsku oporabu - 
odnosno spalionice. 


3 

5. Kako izvući korisni otpad iz naših kanti? 

5.1. Hijerarhija gospodarenja otpadom 

Zbog razlike u kvaliteti pojedinih postupaka obrade otpada, strogi hijerarhijski slijed 
zbrinjavanja otpada definiraju europske direktive i Europski Zakon o otpadu 


• Prevencija nastajanja otpada 

• Ponovna uporaba 

• Materijalna oporaba (recikliranje i kompostiranje) 

• Energetska oporaba ili druge vrste obrade prije konačnog odlaganja 
ostatnog otpada. 

Ovaj je strogi redoslijed uspostavljen s obzirom na ukupnu ocjenu održivosti, 
odnosno ekološke prihvatljivosti. Navedena rješenja koriste se i iscrpljuju tim redom, 
smanjujući svaki put količinu otpada za dalju obradu. Velik broj europskih država 
nastoji reducirati količine otpada koje se odlažu na odlagališta, uslijed čega raste 
potreba za povećavanjem udjela recikliranog i biološki obrađenog otpada u ukupnoj 
količini nastalog otpada . 4 


5.2. Prevencija stvaranja otpada 


Prevencija stvaranja otpada vjerojatno je najvažnija karika u pravilnom gospodarenju 
otpadom, no često je ta karika najzapostavljenija u hijerarhiji. U ovom početnom 
stupnju hijerarhije gospodarenja otpadom potrebno je smanjiti količinu nastalog 
otpada i njegovu toksičnost. 


Prevencija nastanka otpada mora smanjiti količinu nastalog otpada, a od vitalne je 
važnosti za ovaj stupanj da se uvede sustav naplate odvoza otpada iz kućanstava i 
tvornica po količini nastalog otpada, a ne kao u većini gradova i općina u Hrvatskoj, 
po površini stambenog ili poslovnog objekta. Važan dio napora treba usmjeriti i na 
informiranje javnosti o potrebi ovakvog sustava naplate. 


Naplata odvoza otpada prema količini djelovala bi izrazito stimulativno po 
stanovništvo jer bi u tom slučaju izbjegavali stvaranje otpada i pažljivije sortirali 
otpad u kućanstvima u cilju smanjenja troškova odvoza otpada. Smanjen priljev 


4 

Plan gospodarenja otpadom u Republici Hrvatskoj za razdoblje 2007. - 2015., str. 34. 

novca komunalna bi poduzeća nadoknadila smanjenim troškovima odvoza otpada te 
prodajom odvojeno prikupljenih materijala. 


Belgijska regija Flandrija imala je cilj postići 13% manje količine nastalog otpada od 
količine nastalog u 2000. godini, uzimajući u obzir očekivani rast populacije te 
ekonomski razvoj regije (što su važni čimbenici porasta količine otpada). Taj je cilj 
već dostignut u 2001 . godini te se količina nastalog otpada od onda stabilizirala. 

Mjere za postizanje tog cilja uključivale su naplatu odvoza i zbrinjavanja otpada po 
količini otpada koji se ne može reciklirati, otvaranje mreže centara s ambalažom koja 
omogućuje ponovno korištenje te uvođenjem sistema smart kartice koja je poticala 
kupovinu ambalaže koja se može višekratno upotrebljavati. 

Kontakt: 

Danny VVille (OVAM) 

Head of Service household waste, OVAM 
Stationsstraat 110 
B-2800 Mechelen 
Belgium 

Tel +32.15.284.284 
Fax +32.15.203.275 
info@ovam.be 
http://www.ovam.be 


Prevencija nastanka otpada započinje od samih karakteristika proizvoda koje 
kupujemo. U kratkom roku treba se odreći proizvoda napravljenih ili upakiranih u 
toksične i nereciklirajuće materijale, te proizvoda koji sadrže ostale opasne tvari. Svi 
materijali koje koristimo trebali bi biti sastavljeni od reciklirajućih materijala. 
Proizvođač treba biti odgovoran za svoj proizvod, dok stanovnici moraju biti svjesni 
da postoji izbor jer oni sami mogu odlučiti koliko otpada mogu proizvesti odnosno ne 
proizvesti. Vlasti mogu poduzeti sljedeće korake da poprave postojeću situaciju: 


* Informirati lokalno stanovništvo o opasnostima pojedinih materijala te o 
mogućnosti nabave alternativa za te materijale. 

* Vršiti pritisak i zagovarati na nacionalnoj razini da se povećaju porezi i 
davanja na korištenje nereciklirajućih materijala (gdje postoji alternativa), te 
zagovarati “odgovornost proizvođača”. 

* Koristiti proizvode načinjene od netoksičnih, recikliranih/reciklirajućih 
materijala u vlastitom poslovanju koliko god je to moguće. 

* Djelovati na privredne subjekte s ciljem primjena mjera za smanjivanje 
nastajanja otpada. 

* Izbjegavati kupnju dvostruko pakiranih proizvoda. 

Na nacionalnoj razini također treba prepoznati proizvođače odgovorne za proizvode 
koji nemaju budućnost u reciklažnom krugu. Lokalne vlasti mogu zabraniti upotrebu 
određenih vrsta proizvoda koji se ne mogu pravilno obnoviti, popraviti, reciklirati ili 
kompostirati. Više je svjetskih gradova i općina do sada zabranilo uporabu plastičnih 
vrećica ili nametnulo poreze za svaku izdanu vrećicu. Rezultati su ovakvih poteza i 
više nego pozitivni. 


5.3. Ponovna upotreba 


Ponovna upotreba je nekoć bila uobičajena za ambalaže za pića i platnene vrećice 
za kruh, mreže i košare. Jedna staklena boca može se iznova puniti 30 i više puta i 
time zamijeniti 30 komada po okoliš skupe plastične ambalaže. Građani i trgovci 
moraju postati svjesni učinka svojih potrošačkih navika na naredne generacije i 
njihove probleme s količinom novonastalog otpada. 

Edukativne kampanje kao što su na primjer prikazivanje koristi korištenja 
povratne ambalaže, reduciranje korištenja plastičnih (najlonskih) vrećica za 
kupovinu te reduciranje korištenja baterija - mogu stimulirati interes građana o 
problematici otpada. 


5.4. Recikliranje i kompostiranje 


lako materijali kao što su papir i nepovratna staklena ambalaža, odnosno slomljeno 
staklo, nisu prihvatljivi za direktno ponovno korištenje, ove materijale je moguće 
ponovno iskoristiti postupcima kompostiranja odnosno recikliranja. Stoga su 
kompostiranje i recikliranje veoma važni postupci u gospodarenju otpadom. 
Naravno, ovaj korak ne može zamijeniti prva dva (prevenciju i ponovnu upotrebu) te 
uz to treba osigurati da poticaji za recikliranje ne djeluju negativno na 
prevenciju stvaranja otpada i njegovu ponovnu uporabu. Pažnju treba obratiti 
na to da se neki materijali ne mogu efektno reciklirati, odnosno ne mogu se reciklirati 
u materijale iste kvalitete npr. recikliranje automobilskih guma u granulate za dječja 
igrališta. 


Dva najvažnija elementa za uspješnu strategiju recikliranja su: 

1) Sakupljanje otpada od “vrata do vrata” pri čemu se otpad odvaja već u 
domaćinstvima 

2) Pridavanje velike važnosti edukaciji i participaciji javnosti (građana 
korisnika). 

Otok Krk u 2005. godini uvodi prilagođeno sakupljanje otpada od vrata do vrata. 
Jedan od rezultata koji iznenađuje je to da je ukupna količina nastalog otpada opala 
za 6%. To je postignuto iznimno dobrom kampanjom poticanja i educiranja ljudi da 
razmišljaju o svojim kupovnim navikama. Trenutno (dakle u periodu od samo dvije 
godine) na otoku se reciklira 23% otpada, što pokazuje da se u kratkom vremenu 
mogu ostvariti značajni rezultati, a u budućnosti još i bolji. 

Kontakt: 

Ponikve d.o.o. 

Vršanska 14 
51500 Krk 
Tel: 051/654-666 


Prikupljanje otpada već od domaćinstva jedna je od najuspješnijih strategija za 
smanjenje količine otpada. Njezina uspješnost očituje se u postizanju veće količine 
odvojeno prikupljenih glavnih grupa komunalnog otpada u domaćinstvu. Za to je 
potrebno osigurati dostatan broj kanti i kontejnera za pojedine grupe otpada, lako 
pristupačnih svim korisnicima. 

Stoga je vrlo važno implementirati sistem odvajanja “suhog reciklirajućeg otpada”, 
biorazgradivog te ostalog otpada. 


5.4.1. Biorazgradivi kuhinjski i vrtni otpad 

Predstavljaju visoko iskoristivi dio komunalnog otpada, a njihovo recikliranje 
najvažnija je karika svake dobre strategije gospodarenja otpadom, gdje se organski 
ostatci odvajaju od ostalog otpada na mjestu nastanka. Izdvajanje organskog otpada 
iz smeća značajno povećava postotak otpada koji ne završava na odlagalištu, što je 
i intencija proklamirana europskim normama. 


Sistemi kompostiranja u vertikalnim komorama 

Vertikalne kompostne jedinice (vertical compost units - VCU) izuzetno su pogodne 
za kompostiranje biorazgradivog otpada u urbanim sredinama. Te jedinice mogu 
kompostirati veliki spektar organskih materijala poput takozvanog zelenog otpada, 
ostatke hrane, papir te mulj iz kanalizacije. Jedna takva jedinica može obraditi do 
1500 tona otpada godišnje, na površini od 11 kvadratnih metara. Proces koji se 
odvija u kompostnim jedinicama dizajnirali su mikrobiolozi koji su uspješno riješili 
problem eliminiranja neugodnih mirisa koje organski otpaci proizvodi prilikom 
kompostiranja. Specijalno dizajnirane komore su također nepropusne i neprobojne 
tako da ne postoji šansa od privlačenja štetočina. Temperatura koju postižu prirodni 
procesi dostiže 75 stupnjeva te osigurava pasterizaciju i stabilizira neugodne mirise 
gotovog proizvoda. Ovakav sistem zahtijeva svega 1 1 kWh energije po toni 
obrađenog otpada. 

Ovdje se susrećemo sa dvije komponente organskog otpada: ostatci hrane i otpaci iz 
vrtova. Ostatci hrane i ostatci obrađivanja vrtova mogu se kompostirati kod kuće. 
Mnoge lokalne zajednice diljem svijeta besplatno su ili uz minimalne naknade 
distribuirale posebne kante za kućno kompostiranje. Uspješniji programi su također 
osigurali i značajne mjere nadzora i pomoći od strane stručnjaka za kompostiranje. 
No, usprkos činjenici da se određene količine otpada mogu kompostirati u 
dvorištima, većina stanovnika gradova nema tu mogućnost, te kompostiranje treba 
uvrstiti kao dio sustava prikupljanja otpada od vrata do vrata. Sakupljeni organski 
otpad iz domaćinstava odvozi se na otvorena područja pogodna za kompostiranje. 
Ako organski otpad iz domaćinstava i iz vrtova nije posebno kontaminiran zbog 
pojedinih sastojaka koji se ne smiju bacati u ovaj otpad, može proizvoditi visoko 
kvalitetni kompost, odnosno prirodno gnojivo. 


5.4.2. Papir i karton 

Skupljanje papira po principu od vrata do vrata mora biti osigurano svim 
kućanstvima i treba uključivati što je moguće više vrsta papira. Pričuvne operacije 
poput kompostiranja moraju se razviti za papir koji ne odgovara specifikacijama 
papira koji otkupljuju tvornice papira. 


Izbjegnuto odlaganje 60.7% ukupne količine otpada. 

2004. godine općina Palarikovo u Republici Slovačkoj proglasila je kao svoj cilj 
“nultu točku otpada” te je time i postala prva općina koja se odvažila na ovakav 
način gospodarenja otpadom. Osim što su izbjegli odlaganje 60.7% otpada, u 
suradnji s udrugom Friends of the Earth (FoE) Slovačka razvijaju daljnje korake da 
tu količinu još dodatno povećaju. FoE Slovačka je 2000. godine započela program 
suradnje s lokalnim zajednicama u vezi programa gospodarenja otpadom, a jedna 
od lokalnih jedinica je bila upravo i općina Palarikovo. 

Kontakt: 

Spoločnost priatelov Zeme 
P.O. Box H-39, 04001 Košiće 
E-mail: spz@priateliazeme.sk 
www.spz.sk 


5.4.3. Tekstil 

lako su tekstil i obuća male komponente u sastavu otpada prosječnog kućanstva, 
njihovo prikupljanje smanjilo bi količinu razgradivog materijala koji je potrebno 
odložiti, te bi količine tih materijala također mogle biti značajan izvor zarade u 
programu recikliranja. Skupljanje tih materijala kompatibilno je sustavu prikupljanja 
otpada pomoću više kanti (organski otpad, suhi otpad za reciklažu, ostali otpad...) 

Uz to uspješno mogu biti organizirane i posebne akcije skupljanja robe i obuće gdje 
se građane poziva da staru odjeću i obuću (onu koja nije više iskoristiva za doniranje 
putem humanitarnih organizacija) donesu na određeno mjesto. 


5.4.4. Staklo: 

Najbolja opcija za staklenu ambalažu bila bi njezino ponovno korištenje. No dok se 
nacionalna legislativa i javni edukacijski programi ne implementiraju, recikliranje 
stakla najbolja je i najraširenija opcija. Za većinu stakla primjenjiv je i poticajni sustav 
temeljen na pravilniku o gospodarenju ambalažnim otpadom. 


5.4.5. Metali: 

Aluminij i čelik mogu se reciklirati. Prednosti recikliranja tih materijala je štednja 
energije potrebne u procesu iskapanja rude i stvaranja samog materijala, no 
recikliranje metala, a posebno aluminija, uzrokuje emisije dioksina, stoga je 
najprihvatljivija opcija upravo izbjegavanje korištenja aluminijske ambalaže i čelika 
gdje god postoje druge opcije. 


5.5. Plan gospodarenja otpadom i recikliranje u Hrvatskoj 


“Prema podacima za 2005. na području RH odvojeno prikupljanje provodilo se s 
ukupno 39.030 spremnika za prihvat različitih vrsta otpada. Za prihvat miješanoga 
komunalnog otpada na području RH evidentiranje 158.191 spremnik”. 5 


Potrebno je u što skorije vrijeme promijeniti situaciju u korist spreminka za odvojeno 
prikupljanje otpada kojih bi trebalo biti najmanje 2 puta više od onih za prihvat 
miješanog komunalnog otpada (ovisno o konfiguraciji naselja). To je prepoznao i 
Plan gospodarenja otpadom Republike Hrvatske za razdoblje 2007. - 2015. koji 
planira da se: “gušće naseljena mjesta i gradovi opremaju većim brojem posuda za 
odvojeno prikupljanje - predvidivo od 30 do 50 posuda na 1000 stanovnika”. Uz 
ovakvu preporuku u RH trebalo bi biti postavljeno od 120.000 do 200.000 novih 
spremnika za odvojeno prikupljeni otpad. U usporedbi s kantama za prikupljanje 
miješanog komunalnog otpada, kojih je u ovom trenutku evidentirano 158.191, 
smatra se da je to još uvijek nedovoljno. Smatra se da je potrebno implementirati 
najmanje 2 puta više kanti za prikupljanje razvrstanog otpada od onih za prikupljanje 
miješanog otpada. Da bi se to zadovoljilo, treba postaviti najmanje 75 kanti za 
odvojeno prikupljanje otpada na 1000 stanovnika. Da to nije nemoguće, dokazuje i 
projekt EKO OTOK KRK. 


5 Plan gospodarenja otpadom u Republici Hrvatskoj za razdoblje 2007. - 2015. godine - Nacrt, str.1 2 

Otok Krk površine 409,9 km2, prema popisu iz 2001. godine broji 17.860 stanovnika 
u ukupno 68 naseljenih mjesta. Tamošnji projekt EKO Krk, pod ravnateljskom 
palicom tvrtke Ponikve d.d. je 2006. godine odvojeno prikupio 18.3% otpada dok je u 
prva 4 mjeseca 2007. godine prikupio 22.4% ukupne količine otpada nastalog na 
otoku. Ovi su rezultati iznimno bitni jer strateški dokumenti kao cilj za 2015. godinu 
postavljaju upravo brojku od 23% recikliranog otpada na području RH. Zar nije 
neambiciozno postavljati ovakve niske ciljeve koje jedan dobro organizirani projekt 
ostvari za godinu dana? 


Sustav funkcionira! 


Na čitavom otoku je na 1300 lokacija postavljeno po 4 kontejnera za odvojeno 
prikupljanje te jedan za ostatni otpad. Uz te kontejnere uspostavljeno je i 7 punktova 
za prikupljanje starog namještaja, automobilskih guma, akumulatora i slično 
(reciklažnih dvorišta). Statistički gledano, 5200 spremnika za odvojeno prikupljanje 
otpada je 14.6% trenutne ukupne količine spremnika za odvojeno prikupljanje u 
cijeloj Hrvatskoj - što je prilično značajan podatak kada znamo da otok Krk čini 
svega neznatni površinski i demografski postotak Hrvatske. Valja napomenuti kako 
je sustav odvojeno prikupljenog otpada omogućio po jednu kantu na svaka 3 
stanovnika te 4 kutije za odvajanje otpada za svako kućanstvo, lako se ova 
investicija čini skupom - cijena odvoza otpada za građane nije rasla. 


5.6. Odlaganje 


Odlaganje mora biti posljednji korak u hijerarhiji zbrinjavanja otpada. Neiskoristivi 
otpad može se odlagati na odlagališta otpada (smetlišta) ili trajno skladištiti. 
Odlagališta otpada će biti nužna za bližu, predvidivu budućnost, ali se mogu 
značajno unaprijediti na način da ne ugrožavaju podzemne vode i tlo te ne proizvode 
metan ni neugodne mirise. Glavni uzročnik procesa u odlagalištima je upravo 
organski otpad, koji trune bez prisutnosti kisika te proizvodi tekućine koje mogu 
prodrijeti kroz zaštitne slojeve ispod odlagališta te doprijeti do podzemnih voda. 
Opasni otpad poput baterija, ulja ili boja, često završi na odlagalištu jer ljudi ne znaju 
kako pravilno odložiti takav otpad. “Prema preliminarnoj procjeni u RH nastaje oko 
213.000 t/g opasnog otpada, što je tri puta više od prijavljenih količina opasnog 
otpada u KEO”. 6 Pretpostavka je da velik dio tog otpada završi upravo na 
odlagaštima. 


Spaljivanje ili odlaganje obrađenog otpada 


6 Plan gospodarenja otpadom u Republici Hrvatskoj za razdoblje 2007. - 2015. godine - Nacrt, str. 1 8 

lako su odlagališta otpada u svojem današnjem obliku veoma ružna, smrdljiva i 
ekološki neprihvatljiva, odlaganje obrađenog otpada je još uvijek prihvatljivije od 
spaljivanja istog iz nekoliko razloga: 


• Rezultati spaljivanja su razne vrste pepela i to u količini od 30% ukupne 
količine spaljenog otpada. Tvrdnje da je spaljivanje otpada konačna točka 
gospodarenja otpadom nisu točne, jer još uvijek treba na prikladan način 
odložiti proizvedeni pepeo i filtere čiji je značajni dio klasificiran i kao opasni 
otpad. 

• Zbrinjavanje neiskoristivog otpada odlaganjem na odlagalištima ne kosi se s 
načelom prevencije stvaranja otpada. Suprotno tome, rad spalionica protivi se 
ovom načelu, jer da bi one efikasno funkcionirale, moraju procesuirati 
određene (što veće) količine otpada. U slučaju smanjenja opskrbe otpadom, 
iskustva pokazuju, postoji tendencija spaljivanja odvojeno prikupljenog 
otpada, što je u svakom slučaju neprihvatljivo. 

• Spaljivanje otpada je skuplje od ostalih oblika obrade (npr. mehaničko 
biološke obrade - MBO) otpada te naknadnog odlaganja istog. 

• Energetska oporaba, odnosno energija dobivena spaljivanjem otpada ne čini 
spaljivanje otpada ekološki prihvatljivijim. Segmenti otpada s najvišom 
kaloričnom vrijednošću koje se želi spaljivati su papir i plastika. Spaljujući 
plastiku koja se dobiva iz nafte, jednako je spaljivanju fosilnih goriva, te, 
uzimajući u obzir koliko se energije potroši za proizvodnju takvih materijala - 
recikliranje je ekološki znatno prihvatljivije od spaljivanja. 


Uz sve prethodno nabrojane mjere, količinu otpada (neiskoristivog na bolji način) koji 
treba odložiti, moguće je smanjiti mehaničko-biološkim obradom. Ovaj postupak 
dodatno izvlači iz smeća (OTPAD NIJE SMEĆE - udarna je parola edukacije) 
elemente koji se mogu reciklirati, te stabilizira ostatak tako da bude manje rizičan 
kod odlaganja (isključivo odlaganja). Produkt ovakvog tretmana je kompost lošije 
kvalitete, te se MBT ne može smatrati zamjenom za odvojeno skupljanje i 
recikliranje organskog otpada. 


Postoji mišljenje da pored recikliranja i odlaganja treba postojati dodatni stupanj u 
hijerarhiji gospodarenja otpadom - “povrat energije« (energy recovery), što obično 
znači dobivanje energije uz pomoć spaljivanja otpada. To je pogrešan koncept jer 
dobivena energija u većini slučajeva nije dovoljna da se pokriju čak ni financijski 
troškovi postrojenja. Povrat energije također pati od svih nedostataka od kojih pati i 
proces termičke obrade otpada, a to su emisije teških metala i dioksina i turana, te 
nastanak velikih količina toksičnog pepela i filtera (koje također treba odložiti). 


Termin oporaba u energetske svrhe može se odnositi i na anaerobnu digestiju iz 
razloga što proces kompostiranja bez prisutnosti kisika proizvodi metan koji 

spaljivanjem proizvodi energiju. Taj je proces ekološki prihvatljiv, no za sada su 
rezultati koji se postižu anaerobnom digestijom mulja izvađenog iz otpadnih voda 
ipak nešto bolji od rezultata anaerobne digestije organskog dijela komunalnog 
otpada. 


5.7. Odvajanje ostalog komunalnog otpada 


Glomazna roba; elektronski otpad, autodijelovi, štednjaci, stari građevinski materijal 
i druga glomazna roba obično završavaju odloženi na odlagalištima ili livadama 
izvan grada, gdje bilo koja toksična tvar prisutna u njima stvara prijetnju izvorima 
pitke vode i prirodi i divljem životu). Proizvođači moraju biti odgovorni za svoje 
proizvode, što ih potiče na upotrebu manje opasnih tvari te upotrebu sirovina koje je 
moguće reciklirati, ali kratkoročno gledano lokalne bi zajednice trebale postaviti 
centre za reciklažu i ponovnu upotrebu gdje bi građani mogli donijeti takve 
materijale i uzeti od tamo besplatno one koji su im potrebni za ponovno 
korištenje. Ovako se nešto već spontano i događa pri odvozu glomaznog otpada, 
no ovaj sustav ima prednost jer je stalan i uvijek dostupan, a materijali su zaštićeni 
od kiše i time od daljnjeg propadanja. Iskustva u raznim zemljama su pokazala da 
ovakvi centri postaju vrlo korisni za studente i siromašnije obitelji te da se velik dio 
inertnog građevinskog otpada može ponovno korisno upotrijebiti. Kada se 
neupotrebljivi otpad drži odvojeno, puno se veći postotak može odvojiti i uspješno 
reciklirati, a opasne npr. kemijske supstance mogu se lako odvojiti i tako spriječiti 
njihov utjecaj na okoliš. U Hrvatskoj je dobar dio tih materijala obuhvaćen novim 
pravilnicima i to: 


Pravilnik o vrstama otpada, NN 27/96 

Pravilnik o gospodarenju otpadnim gumama, NN 40/06 

Pravilnik o gospodarenju otpadnim vozilima, NN 136/06. 


Trgovački je otpad homogeniji od kućnog i time ga je jednostavnije reciklirati. U 
uredima i mnogim institucijama papir je primarni materijal. U trgovinama je to pak 
karton i papir. Za hotele, restorane i tržnice primarna bi bila mješavina organskog 
otpada, stakla i papira. Naknade za odvoz otpada trebale bi biti takve da potiču 
recikliranje. Neki se trgovački otpad može skupljati u periodičkim razmacima za 
organski i drugi reciklažni materijal, a može se upotrebljavati isti sustav odvajanja 
kao za kućanski otpad. 


Opasni otpad - Kako bi se očistio tok komunalnog otpada, važno je upoznati 
kućanstva s toksičnim tvarima prisutnim u mnogim kućanskim materijalima koje 
upotrebljavaju gotovo svaki dan te pružiti mogućnost adekvatnog zbrinjavanja takvih 
materijala. Neke (poput baterija i areosola) može se relativno lako prikupiti u 

posebne spremnike na ulici. Za druge tvari (poput kiselina, antifriza, ulja, boja, 
automobilskih akumulatora, boca propana, pesticida i herbicida) lokalne vlasti 
trebaju načiniti «kampanju» za prikupljanje takvih tvari svakih npr. 6 mjeseci. 


Zakonodavstveni okvir: 

Uredba o kategorijama, vrstama i klasifikaciji otpada s katalogom otpada i listom opasnog 
otpada, NN 50/05 

Uredba o uvjetima za postupanje s opasnim otpadom, NN 32/98 
Pravilnik o vrstama otpada, NN 27/96 

Pravilnik o gospodarenju medicinskim otpadom (u postupku donošenja) 

Pravilnik o gospodarenju otpadnim baterijama i akumulatorima, NN 133/06. 


6. Što trebaju činiti lokalne vlasti 


a) Istražiti količinu otpada koji se sakuplja po svim kategorijama i odlučiti se za 
prioritetne materijale za reciklažu i kompostiranje. Postavljanje kontrolnih točaka u 
planovima radi analize svih tokova kojima dolazi otpad. 


b) Istražiti mogućnosti za reciklažu/kompostiranje i procijeniti uključene 
troškove. Hrvatska ima postrojenja za recikliranje stakla, papira, gume i metala. 


lako smanjenje količine otpada i recikliranje dugoročno gledano štede novac, 
potrebna su ulaganja za prijelazni period od 5 godina tijekom kojega se uspostavlja 
sustav, povećava naknada, sintetiziraju se ugovori za sakupljanje otpada i osnažuje 
se cijena samih reciklažnih materijala. Većina se ovih troškova ipak može 
nadoknaditi samom prodajom reciklažnih materijala čim sustav postane 
funkcionalan. 


Treba imati na umu pri određivanju inicijalnih troškova da se uvođenjem recikliranja 
uz pomoć više kanti i prikupljanja organskog otpada, troškovi prikupljanja otpada 
neće utrostručiti. Najveća je štednja na prikupljanju običnog otpada svaka 4 dana 
čime se štedi novac za tjedno prikupljanje reciklažnog i organskog otpada. Još jedan 
ekonomski faktor vezan je na povećanje stope obuhvaćenih kućanstava. 
Matematički, ako usluga za sva kućanstva obuhvati 20% recikliranog materijala iz 
20% kućanstava, stopa reciklaže je samo 4%. Ako ta stopa naraste (uz minimalno 
povećanje troškova) do 80% kućanstava sa 80% recikliranog otpada - zahvatit će 
64% ukupnog materijala. Ekonomska računica je jasna. 

Sudjelovanje javnosti - ključ uspjeha? 

Gospodarenje komunalnim otpadom je veoma ovisno o sudjelovanju javnosti. 
Uključivanje javnosti u što ranijoj fazi jamči i njezino bolje sudjelovanje u prevenciji 
nastanka otpada i recikliranju. Pogrešna je pretpostavka da je cijela javnost 
needucirana jer upravo javnost svakodnevno radi s otpadom te je njezino iskustvo 
izrazito važno za razvoj sustava gospodarenja otpadom koji može biti funkionalan. 

Javnost je potrebno uključiti u sve razine razvoja sustava i to od razvoja strategije, 
planiranja lokacije za izgradnju objekata te razvoja načina prikupljanja otpada. 

Potrebno je zadržati potpunu transparentnost svih pregovora i ugovora s privatnim 
tvrtkama i omogućiti im javni pristup uz određeno vrijeme u kojem građani mogu dati 
svoje komentare i prijedloge na bilo koji ugovor. Jedino se uključenjem javnosti u 
sve korake procesa može postići zdravo ozračje suradnje javnog i državnog sektora 
nužne za dobro funkcioniranje cijelog sustava. 


Najvažnija stvar koju moraju učiniti lokalne vlasti je ulaganje u ljudski faktor cijelog 
sustava: u edukaciju sakupljačkog sektora, davanje savjeta kućevlasnicima, 
uređivanje periodičnih letaka i povratnih informacija; i u dobar dotok informacija koji 
omogućuje skupljačima i upraviteljima otpada uvid u stvarno funkcioniranje sustava. 
U financijsku procjenu potrebno je pribrojati minimalno desetak kuna po kućanstvu 
godišnje za edukaciju i ljudski faktor. 


c) Stvoriti plan za redukciju opasnog otpada koji bi ostvario program „nula 
otpada" te izraditi listu opasnog otpada i otpadnih tvari i proizvoda štetnih za okoliš 
koje je strogo zabranjeno odlagati na odlagališta^ 


d) Odvajanje, odvajanje, odvajanje: potrebno je odmah početi primjenjivati 
razdvajanje otpada na samom mjestu nastanka i to na: 1) kuhinjski i vrtni biološki 
razgradivi otpad, 2) anorganske reciklažne materijale kao što su papir, tkanine, 
staklo i metal i 3) ostali komunalni otpad. 


Pri osmišljavanju odgovarajućeg sustava prikupljanja otpada treba voditi računa o 
pet glavnih varijabli: 


• Redovitost skupljanja - mnogi sustavi s više spremnika planiraju odvoz svaka 4 
dana za reciklažni i organski otpad. Vrtni otpad može se odvoziti svaka 4 dana ili 
mjesečno iz kuća koje imaju vrtove. 

• Tip spremnika - potrebno je osigurati potreban broj spremnika, jedan za 
organski otpad, ostale za ostale grupe otpada. Vrtni otpad može se spremiti u 
vreće ili svezane svežnjeve. Suhi reciklažni otpad moguće je spremati u plave ili 
zelene vreće ili kutije koje je moguće ponovno upotrebljavati. 


• Tip vozila - općenito su se manja, jednostavnija i fleksibilnija vozila pokazala 
boljima. Mali jeftini kamioni s liftom za kante s kotačima ekonomično se 
upotrebljavaju u Italiji. Važno je pri tome nadgledati odvezenu težinu otpada kako 
bi se optimizirala učestalost odvoza i potrošnja goriva. 


• Tipovi naseljenosti - u gusto naseljenim dijelovima grada s visokim blokovima 
nebodera mala kolica kojima upravljaju građani bit će najefikasnija. U stambenim 
blokovima neke su lokalne vlasti upotrijebile mala kolica kojima se skuplja različiti 
reciklažni otpad od vrata do vrata koji se zatim sortira, a sličan je sustav 
primjenjiv i za organski otpad. Vlasti u Hounslovvu u Velikoj Britaniji primijetile su 
minimalni rast troškova ovakvim skupljanjem otpada, jer je taj posao dodan u 
opis posla čistačice zgrade. 


U rjeđe naseljenim gradskim i prigradskim naseljima upotrebljavaju se vozila s 
unutarnjim pretincima za odvojeno prikupljanje ostataka hrane od ostalog otpada. 


U raštrkanim ruralnim područjima najefikasnije je zajedničko skupljanje raznog 
reciklažnog i komunalnog otpada, s manjim vozilima za odvoz ostataka hrane te 
kućnim kompostiranjem. 


Opseg sortiranja, odnosno sustav odvajanja u vozila s više pretinaca smanjuje 
potrebu za centralnim mjestom sortiranja otpada. Glavni principi koje treba imati na 
umu pri odabiru odgovarajuće mješavine su: 


• prikladnost kućevlasnicima 

• zdravlje i sigurnost osoblja pri skupljanju i sortiranju otpada 

• držati sustav malim, bez kapitalnih investicija sve dok sam sustav nije u potpunosti 
dobro uspostavljen. 


Proces za procjenu napretka treba razvijati i pri tome imati na umu iskustva 
zajednica sličnih prema veličini, demografiji i fizičkim osobinama. 

e) Obavještavati javnost, voditi ih primjerom i pri tome osigurati da se same vlasti 
i komunalne službe trude maksimalno smanjiti količinu otpada te da i same 
recikliraju. 

f) Odlučiti kako se odnositi prema MBO-u i deponijima. Educiranje javnosti i 
promoviranje prednosti sustava prikupljanja otpada s više kanti najefikasnije će 
povećati razdvajanje komunalnog otpada prije dolaska na sam deponij. Kako bi se 
još dodatno smanjila količina i tokovi komunalnog otpada, lokalne vlasti mogu 
planirati uspostavu modularno mehaničko-biološkog tretiranja minimalne količine 
otpada neobuhvaćenog odvojenim prikupljanjem već od domaćinstva i recikliranjem, 
koje može: 


• izdvojiti organsku tvar iz komunalnog otpada za kompostiranje u zatvorenim 
posudama koja se zatim može koristiti za nasipanje i pokrivanje deponija 

• odvojiti metale i preveliki otpad koji se može ponovno upotrijebiti i reciklirati 

• identificirati materijale koje je inače teško odvojiti običnim recikliranjem i tako 
povećati pritisak na proizvođače da ih zamijene materijalima kojima ih je moguće 
zamijeniti 

• smanjiti količinu običnog komunalnog otpada u ovom procesu za dodatnih 10%- 
50 %. Mala količina otpada koja je preostala je inertna i neutralna za okolinu 
te se može poslati na odlaganje na deponij. 


Lokalne vlasti moraju osigurati i djelomičnu fleksibilnost pri sakupljanju otpada te 
osigurati obradu i skladištenje prikupljenog otpada kao prevenciju za započeti 
program recikliranja. To znači da mora postojati oblik zbrinjavanja otpada pri kojemu 
nije bitan stalni dotok otpada za njegovu održivost - drugim riječima, nema 
spaljivanja otpada, jer je spalionicama potrebna određena količina otpada - ako 
nema potrebne količine otpada, spaljivanje nije moguće. 


7. Sudjelovanje javnosti 


Ni jedna strategija povrata resursa ne može uspjeti bez maksimalnog javnog 
angažmana. U više navrata se pokazalo da je većina ljudi voljna učiniti pravu stvar 
ako im se to omogući. Prije, za vrijeme i nakon lansiranja programa skupljanja 
otpada od vrata do vrata uz pomoć više kanti (eng. kerbside collection), potrebno je 
poduzeti brojne korake. 

Edukacija: kako bismo pokazali razmjere krize otpada, približili potrebu hitne 
promjene svojeg načina odnošenja prema njemu, radi očuvanja našeg zdravlja i 
okoliša, lokalne vlasti moraju započeti s javnom edukacijskom kampanjom. Iskustvo 
je pokazalo da najveći uspjeh imaju javne edukacijske kampanje koje uključuju: 

• Privlačno dizajnirane i lako razumljive radijske i tiskane oglase. 

• Kontinuirano dijeljenje letaka od strane firmi koje prikupljaju otpad, 
obavještavajući kućanstva o planovima i rasporedu skupljanja i odlaganja 
otpada. 

• Imenovanje službenika zaduženog za promoviranje važnosti reciklaže 
otpada, koji bi puno radno vrijeme bio na raspolaganju javnosti održavajući 
prezentacije u školama, lokalnim, religijskim i svim ostalim zainteresiranim 
zajednicama (taj bi službenik trebao raditi u suradnji s profesionalnim 
edukacijskim agencijama u državnom i volonterskom sektoru kako bi se 
izvukla maksimalna lokalna korist). 


Povratna informacija: ključna je za efikasnu reciklažu. To je moćna metoda kojom 
se može pojačati razvrstavanje otpada pa time i reciklaža. Povratne informacije 
koriste službenicima za reciklažu, osoblju koje skuplja otpad ili pak mladim 
stručnjacima upoznatim s upravljanjem sustava povratnih informacija. 

Npr. kućevlasnici i drugi proizvođači otpada popunjavju kartice za povratne 
informacije i stavljaju ih u reciklažne kutije. Službenici za reciklažu ili pomoćno 
osoblje zatim: 

• odgovaraju ljudima koji se žale na previše otpada koji ne stane u njihove 
kontejnere 

• pokazuju ljudima kako da pravilno sortiraju otpad u različite kante (kao npr. karton i 
staklene boce), koji je prije bio «obični» otpad 

• daju savjete o izradi komposta. 

Uvijek postoje posebne okolnosti pri običnom i sustavu skupljanja i recikliranja 
otpada. Kada se one identificiraju, moguće je provesti posebne dogovore za 
kućevlasnike koji doista ne mogu udovoljiti novom sustavu. Ovo, zajedno s osobnim 
posjetima, može uvelike smanjiti pritužbe za vrijeme prelaznog perioda u novi 
sustav. 


Inicijative kućevlasnika: mnoge su zajednice uvele pojedine naplate korisniku 
(«plati koliko bacaš») kao dio pokreta za osvješćivanje pojedinačne odgovornosti za 
nastali otpad. Postoje brojni načini na koje vlasti mogu provesti inicijativu za 
recikliranje: 

• ponuditi kućanstvima godišnji popust ako potpuno sudjeluju u projektu 

• raditi s lokalnim medijima na osmišljavanju izazova za cijelu zajednicu kojim 
bi se prepoznavale ulice/gradske četvrti s najvišim udjelom sudjelovanja u 
projektu, ili nagrađivanje pojedinih kućanstava biranih slučajnim izborom za 
koja se utvrdi da u običnom komunalnom otpadu nemaju otpad koji je 
moguće reciklirati 

• osigurati spremnike za kompost i reciklažni otpad besplatno svakom 
kućanstvu, no naplaćivati najam ostalih kontejnera za običan komunalni 
otpad. (U sjevernoj Americi kućanstvima se različito naplaćuje komunalna 
naknada ovisno o veličini spremnika za običan komunalni otpad koji odluče 
koristiti.) 

• educirati i poslije obvezati kućanstva da za određeni tip otpada koriste 
određene spremnike, npr. plave kontejnere za reciklažni otpad, plastične 
kante za otpad od hrane... 

• rasporediti skupljanje otpada jednom tjedno za reciklažni i svaka 4 dana za 
ostatni otpad. 


Kazne za nesortiranje otpada. Iskustvo pokazuje da čak i u zemljama u kojima 
nedostaje kultura recikliranja ili odvojenog prikupljanja otpada, kao što je Velika 
Britanija, ljudi rade ono što je najpovoljnije po njih u tom trenutku. Preporučljivo je 
imati rezervnu strategiju za slučajeve gdje edukacija i poticaji nisu uspjeli potaknuti 
ljude na odvojeno sakupljanje otpada. U nekim europskim zemljama postoji praksa 
uvođenja određenih kazni za one koji konstantno odlažu otpad prije nego li ga 
propisno sortiraju. 


8. Dodatne prednosti recikliranja i kompostiranja 


Zapošljavanje - nakon provođenja gore opisanog plana, stvara se potencijal za 
nova radna mjesta: recikliranje i kompostiranje veliki su sektor za privatno 
poduzetništvo i stvaranje novih radnih mjesta. Iskustva u drugim zajednicama 
pokazala su da se otvaraju 4 nova radna mjesta na oko 10.000 kućanstava (ako 
jedan sakupljač prođe 2500 kućanstava tjedno) i bar još 1 radno mjesto na 
sortiranju, gomilanju i prijevozu. Skupljanje organskog otpada i kompostiranje vrlo je 
slično. Uvođenjem usluge s tri vrste otpada, suhi reciklažni materijal i komunalni 
otpad stvorili bi dodatnih 10 radnih mjesta umanjeno za 2 ušteđena na uobičajenom 
sakupljanju otpada. Ukupno dobivamo 8 novih radnih mjesta na 10.000 kućanstava. 


Uz to, mogućnost za rast zapošljavanja postaje još veća ako pribrojimo i obradu 
otpada te ako lokalne vlasti uspiju privući nove tvrtke (koje bi imale dodatnu 
pogodnost u tome što je znatno skraćen put prijevoza sirovina za reciklažu i obradu). 
Na primjer, lokalno postrojenje za obradu starog papira donijelo bi još novih radnih 
mjesta. Isti je potencijal za industriju starih guma i autootpad. 


Dugoročna ušteda - dugoročno gledano, sustav prikupljanja otpada uz pomoć 3 ili 
više kanti lokalnoj zajednici štedi novac. Ušteda je odmah vidljiva u smanjenju 
troškova održavanja deponija. Uštede na drugim područjima rastu s vremenom, 
kako se sustav prilagođava potrebama lokalne zajednice i tržištu reciklažnih 
sirovina. 

Trenutačno stanje je takvo da tvrtka UNIJA NOVA, koja prikuplja staklo u 99 općina 
i gradova, 169 pojedinačnih korisnika i 23 bolnice, smatra da njihovi kapaciteti nisu 
dovoljno popunjeni (kapacitet im je trenutno popunjen tek 30%). 


UNIJAPAPIR, čije je sjedište u Zagrebu, a sakupljački centri u Zagrebu, Osijeku, 
Splitu, Koprivnici, Vukovaru, Zadru i Novoj Gradiški, smatra da tržište prikupljanja 
papira zadovoljavajuće raste. 


Također je zanimljiva i tvrtka BBS d.o.o. koja se bavi recikliranjem plastičnih 
boca iz kojih rade preoblike. BBS te preoblike kasnije prodaje proizvođačima pića 
koji ih onda naknadno oblikuju onako kako žele da boce izgledaju. 


9. Zaključak 


Koraci prikazani u ovom priručniku dokazano su funkcionalni u različitim dijelovima 
Europe i moguće ih je implementirati uz postojeće tehnologije. Prevencija nastanka 
otpada i reciklaža međutim ne mogu biti prihvaćeni kao dodatak trenutnom 

sustavu prikupljanja i odlaganja otpada. Iskustva iz zapadne Europe pokazala 

su da strategija prevencije nastanka otpada može biti uspješna samo ako se 

uvede integralni plan popraćen velikim trudom za uključivanje javnosti, kao 

novi i cjeloviti sustav. 


10. Korisni kontakti 


Zelena akcija 

Frankopanska 1 
pp. 952 

10000 Zagreb 

e-mail: za@zelena-akciia.hr 
web: www.zelena-akcija.hr 

VCU Europa Ltd. - manufacturers of Vertical 
Composting Units 

Enrico House 

93-99 Upper Richmond Road 

SW15 2TG London 

Tel: +44 (0) 208 785 5705 

Fax: +44 (0) 208 785 5706 

Spoločnost priatelov Zeme 

P.O. Box H-39, 04001 Košiće 
e-mail: spz@priateliazeme.sk 
web: www.spz.sk 

Canberra - Australija 

ACT NOVVaste 

Australian Capital Territory Government 
e-mail: no.waste@act.gov.au 


Danny Wille (OVAM) 

Head of Service household waste, OVAM 

Stationsstraat 110 

B-2800 Mechelen 

Belgium 

Tel: +32.15.284.284 

Fax: +32.15.203.275 
e-mail: info@ovam.be 

